Gifty Ohene-Konadu

Gifty Ohene-Konadu ( wɔwoo no wɔ Ɔberɛfɛw 23, 1957) ɔyɛ ɔmanba na Ghana amanyɛnyi. Nna ɔyɛ mbrahyɛbaguanyi dze ma Asantse-Akim South abatow mpasua do wɔ Esuantse Mantɔw mu wɔ Ghana wɔ mbrahyɛbagua fie a ɔtɔ do anan na enum wɔ "4th Republic"  mu wɔ Ghana. ƆyɛNew Patriotic Party(NPP) amanyɛkuw nyi.
 Ahyɛse bra na nwomasua 
Wɔwoo Gifty wɔ Ɔberɛfɛw 23, 1957. Ofi Juaso, kurow a ɔwɔ Esuantse Mantɔw mu wɔ Ghana. Owie skuul wɔ Ghana Suapɔn(University of Ghana) mu. Okitsa abɔdzin krataa a ɔyɛ " degree in sociology" wɔ dɛm Suapɔn nara mu. Gifty san so wɔ abɔdzin krataa a ɔyɛ "diploma in home economics"  wɔ dɛm suapɔn nara mu. Onyaa "master's degree" wɔ "development studies" a ne tsitsir gyina aman mbra na amanbu wɔ "Institute of Social Studies in the Netherlands". Ɔsan so nyaa "master's degree in gender peace and security" wɔ "Kofi Annan International Peacekeeping Training Centre" wɔ Nkran.
 Edwuma 
Gifty yɛ Ɔfotufo/ nhwehwɛmunyi wɔ bɔbea(gender) na mpatam aban(local government) ho nsɛm na obi a ɔwɔ nyimdzi ye. Onyaa ne nyimdzii wɔ ber a na ɔyɛ edwuma no hwɛdofo panyin(principal project officer) wɔ mfe duawɔtwe(18) mu wɔ Ɔman Bagua a Ɔhwɛ  Mba na Mpontu do(National Council for Women and Development (NCWD). Gifty nye asoɔyɛ a wɔhwɛ Mba na Mbofra Nsɛm Ho Dwumadzibea (Ministry of Women and Children's Affairs) dɛ ndwuma ho Kwankyerɛfo(director of projects) wɔ mfe ebien( two years). Ndwumakuw ahorow bi a ɔnye hɔn yɛ edwuma bi nye, Ɔmantam Nkɔmbɔ Dwumadzibea( Ministry of Regional Cooperation) na NEPAD na Ɔman Edwumayɛfo Panyin Dwumadzibea(Office of the Head of Civil Service as director)  dɛ kwankyerɛfo wɔ F&A na kwankyerɛfo wɔ HR pɛpɛɛpɛ.

 Amanyɛsɛm 
Gifty yɛNew Patriotic Party amanyɛkuw nyi. Ɔbɛyɛɛ mbrahyɛbaguanyi fitsi Sanda 2005 wɔ ber a odzii nkonyim wɔ amansan abatow mu wɔ Mumu 2004. Ɔsan so gyinae bio na odzii nkonyim wɔ 2008 amansan abatow mu. Nna ɔyɛ mbrahyɛbaguanyi dze ma Asante-Akim South abatow mpasua do. Wɔpaw no dɛ mbrahyɛbaguanyi dze ma dɛm abatow mpasua no wɔ mbrahyɛbagua fie a ɔtɔ do anan na enum wɔ 4th Republic mu wɔ Ghana. Nna ɔyɛ Ɔsoafo abedziekyir a ɔhwɛ Ndwuma ahorow do wɔ mbrahyɛbagua fie a ɔtɔ do anan wɔ "4th Republic" Ghana.

 Abatow 
Wɔpaw Gifty dɛ mbrahyɛbaguanyi dze ma Asante-Akim South abatow mpasua do wɔ Esuantse Mantɔw mu wɔ Ghana ber a odzi kan wɔ 2004 Ghana amansan abatow mu. Odzii nkonyim wɔNew Patriotic Party dzin mu. Ne abatow mpasua no ka mbrahyɛbagua fie ngua eduasa esia(36) aNew Patriotic Party wɔ Esuantse Mantɔw fi ngua eduasa akron(39) mu.New Patriotic Party nyaa dɔm dodow ngua a ɔyɛ ɔha eduonu awɔtwe(128) wɔ ngua dodow a ɔyɛ ahaebien eduasa(230) mu. Onyaa amba 24,085 fi amba dodow a ɔyɛ  40,384 a ɔyɛ ɔha nkyɛm 59.6%. Wɔpaw no gyaa Forkuo De-Graft a ɔyɛ  National Democratic Congress amanyɛkuw nyi, George Agyepong  a ɔyɛ   Convention People's Party nyi na Andrews Frimpong a ɔyɛ ankonam amanyɛkuw nyi. Iyinom nyaa 30.6%, 1.2% na 8.5% pɛpɛɛpɛ.

Wɔ 2008 mu no, odzii nkonyim wɔ amansan abatow no mu wɔNew Patriotic Party dzin mu wɔ dɛm abatow mpasua noara mu. N'abatow mpasua no ka mbrahyɛbagua fie ngua eduasa anan(34) aNew Patriotic Party wɔ Esuantse Mantɔw fi ngua eduasa akron(39) mu.New Patriotic Party nyaa dɔm dodow ngua a ɔyɛ ɔha na akron(109) wɔ ngua dodow a ɔyɛ ahaebien eduasa(230) mu. Onyaa amba 23,838 wɔ amba 38,744 mu a ɔyɛ ɔha nkyɛm 61.53% wɔ aba wɔtoo mu. Wɔpaw no gyaa Forkuo De-Graft a ɔyɛ  National Democratic Congress amanyɛkuw nyi na Quao Ebenezer a ɔyɛ Convention People's Party nyi. Iyinom nyaa 36.73% na 2.74% pɛpɛɛpɛ.

 N'abrabɔ 
Gifty yɛ Kristonyi. Ɔsom wɔ Seventh Day Adventist. Ɔawar wɔ mba baasa.

 Hwɛ ha nso 

 List of MPs elected in the 2004 Ghanaian parliamentary election
 List of MPs elected in the 2008 Ghanaian parliamentary election

 Mboaedze 

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005